钦定古今图书集成/明伦汇编/人事典/第039卷 > 《释名》 > 《檀弓》
## 钦定古今图书集成/明伦汇编/人事典/第039卷 > 《释名》 > 《檀弓》

“幼名，冠字，五十以伯仲，死谥”，《周道》也。

〈注〉疏曰：凡此之事，皆周道也。又殷以上有生号，仍为死后之称，更无别谥，尧、舜、禹、汤之例是也。周则死后别立谥。朱子曰：“《仪礼》贾公彦疏云：‘少时便称伯某甫，至五十乃去某甫而专称伯仲’。此说为是。”如今人于尊者不敢字之，而曰几丈之类。